Mentor/seniortábor 2010 – Törökmező

Augusztus 5.: 1.nap

A kora délelőtti órákban csoportos leutazás Budapestről Nagymarosig. Innen indul a játékos gyalogtúra Törökmezőre (az utazótáskákat egy kisteherautó szállítja át a törökmezői turistaházba). A túrának a csapatépítő állomások adnak keretet, melyek a csapaton belüli, de a csapatok közti ismerkedést és kooperációt célozzák meg elsősorban. Érkezés Törökmezőre a késő délutáni órákban. Az első délután és este folyamán a mentor/seniorpárok kialakítása megtörténik. Este tudásfokozó vetélkedő.

Augusztus 6.: 2. nap

Reggelit követően erdei programok a szálláshely melletti erdő akadálypályáján. Főszerepben a már kialakított mentorpárok és a csapatok együttműködésének, összhangjának megalapozása, ügyességi, logikai, együttműködést igénylő feladatok által. Délután kiscsoportos előadások szabadtéren/konferenciateremben. Este tudásfokozó vetélkedő.

Augusztus 7.: 3. nap

Egész napos túra a környéken. Közben feladatok, állomások, szituációs gyakorlatok. A nap során a mentor és seniorjelöltek felkészülnek a gólyatáborokra: az állomások, szituációs feladatok a gólyatáborokban általánosan előforduló problémák mellett felkészülés lesz a váratlan és kevésbé általános helyzetekre is. Este vetélkedő, finálé.

Augusztus 8.: 4. nap

A tábor összegzése, fontos tudnivalók átbeszélése, mentor/seniorteszt írása. Majd a késő délelőtti órákban indulás vissza, Budapestre.